บาทเปิด 32.58/59 แนวโน้มอ่อนค่า
เงินบาทเปิด 32.58/59 แนวโน้มอ่อนค่า จับตา จีดีพี สหรัฐไตรมาส 4/57 คืนนี้
27 มี.ค. 2558

เงินบาทเปิด 32.58/59 แนวโน้มอ่อนค่า จับตา จีดีพี สหรัฐไตรมาส 4/57 คืนนี้
นักบริหารเงิน เปิดเผยว่า เงินบาทเปิดตลาดเช้านี้อยู่ที่ระดับ 32.58/59 บาท/ดอลลาร์ อ่อนค่าลงจากช่วงเย็นวานนี้ที่ปิดตลาดที่ระดับ 32.53/55 บาท/ดอลลาร์
วันนี้คาดว่าเงินบาทมีแนวโน้มจะอ่อนค่าต่อ หลังจากที่ดอลลาร์สหรัฐแข็งค่าต่อเนื่องเมื่อเทียบกับเงินยูโรและเงินสกุลอื่นๆ โดยวันนี้ต้องติดตามการรายงานตัวเลขเศรษฐกิจที่สำคัญของสหรัฐ คือ อัตราการขยายตัวทางเศรษฐกิจ(GDP) ของสหรัฐ ในช่วงไตรมาส 4/57 ซึ่งนักลงทุนคาดการณ์ว่าจะออกมาดี โดยประมาณการณ์ว่าจะขยายตัวได้ 2.4%
"ทิศทางน่าจะอ่อนค่า ยูโรเมื่อวานกลับตัวค่อนข้างแรง มีข่าวดีเรื่องกรีซ แต่พอขึ้นไปเหนือ 1.10 แล้วไม่สามารถยืนอยู่ได้ จึงปรับลดลงมา" นักบริหารเงิน ระบุ
นักบริหารเงิน คาดว่า วันนี้เงินบาทจะเคลื่อนไหวอยู่ในกรอบ 32.55-32.65 บาท/ดอลลาร์